Z:gnu-www-ja-copyright-and-globalization--0d1e13-So that's a tremendously impor/ro

Deci aceasta este o chestiune nemaipomenit de importantă, dar este o chestiune total diferită. Există un singur domeniu unde apar probleme de patente care sunt, de fapt, similare cu problema libertății de a copia și acesta este domeniul agriculturii. Pentru că există lucruri patentate care pot fi cópii, mai mult sau mai putin &mdash; anume, vietățile. Ele se copiază când se reproduc. Nu este neapărat o copiere exactă; genele lor se amestecă. Dar realitatea este că fermierii profită de milenii de această capacitate a vietăților pe care le cresc de a se copia pe ele însele. Agricultura înseamnă, în esență, să copiezi lucrurile pe care le crești și să le tot copiezi în fiecare an. Când varietățile de plante și de animale sunt patentate, când genele sunt patentate și folosite în acestea, rezultatul este că fermierilor li se interzice să mai facă aceasta.